**CONTRACT DE PRESTARE DE SERVICII**

**nr. \_\_\_\_\_\_\_\_ din \_\_\_\_\_\_\_\_**

# PĂRŢILE CONTRACTANTE

SOCIETATEA ELECTROCENTRALE BUCUREŞTI SA, societate in insolventa, in insolvency, en procedure collective, cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO95 RNCB 0082 0441 7274 0423, cont TVA RO76 RNCB 0TVA 0000 0000 2301 deschise la BCR – Sucursala Unirii, legal reprezentată de dl. Claudiu-Ionut CRETU-SARBU – Administrator special, în calitate de CUMPARATOR şi

Societatea \_\_\_\_\_\_\_\_\_\_\_ cu sediul in localitatea \_\_\_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_, nr.\_\_ , tara \_\_\_\_\_\_\_\_\_\_, telefon \_\_\_\_\_\_\_\_\_\_, fax \_\_\_\_\_\_\_\_\_\_, înregistrată in Registrul Comerţului din \_\_\_\_\_\_\_ cu nr.\_\_\_\_\_\_\_\_\_\_, cod fiscal \_\_\_\_\_\_\_\_\_\_ reprezentata de \_\_\_\_\_\_\_\_\_\_\_\_, în calitate de VANZATOR.

**Art.1. Definiţii.**

În prezentul contract următorii termeni vor fi interpretaţi astfel:

1. ***Cont de Registru*** -Registrul Unic Consolidat al Uniunii Europene;
2. ***Credite*** - denumire generica pentru EUA, CER, ERU;
3. ***Dovada transferului* *certificatelor*** - confirmările primite privind realizarea transferului în Contul de Registru al cumparatorului;
4. ***EUA/CER/ERU*** - certificat de emisie gaze cu efect de sera care conferă dreptul de a emite o tonă de dioxid de carbon echivalent într-o perioadă definită;
5. ***Forţa majora*** -  un eveniment mai presus de voinţa şi controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului si care face imposibilă executarea si, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice  alte catastrofe naturale, restricţii apărute ca urmare a unei carantine, embargo, enumerarea nefiind exhaustiva ci enunţiativă.
6. ***Operaţiune de conformare (conformare)*** *–* operaţiunea prin care Cumpărătorul restituie către Autoritatea relevantă, certificatele EUA/CER/ERU care au fost cumpărate de la Prestator şi au fost transferate în contul/conturile Cumpărătorului din Registrul Unic Consolidat al Uniunii Europene în scopul acoperirii cantităţii emisiilor de gaze cu efect de seră provenite din instalaţiile acestuia
7. ***EEX -*** platforma de licitație desemnata in conformitate cu prevederile articolului 26 din Regulamentul (UE) nr. 1031/2010 si mentionata in Anexa III la Regulament
8. ***EEX Settlement price –*** pret mediu de tranzactionare pe piata tranzactiilor spot (secondary market) inregistrat pe platforma EEX si publicat pe site-ul oficial al platformei
9. ***Zi* -** zi calendaristică; *an* - 365 de zile
10. ***Zi bancară*** *-* desemnează orice zi care băncile comerciale sunt deschise pentru activitatea generală în jurisdicţiile sub care sunt situate sediile sociale ale Vânzătorului şi Cumpărătorului.

**Art. 2. Obiectul şi valoarea contractului.**

**2.1.** Obiectul contractului este: **Achizitie 1.300.000 certificate de emisii de gaze cu efect de sera in vederea conformarii cu anul 2017,** intr-una sau mai multe transe.

**2.2.** Valoarea maxima a contractului este: **\_\_\_\_\_\_\_\_\_\_** Euro.

**2.3.** Pretul **unitar** convenit pentru vanzarea-cumpararea certificatelor este de \_\_\_\_ Euro/ certificat.

**2.4.** In situatia in care, in ziua precedenta efectuarii transferului de certificate, oricand in perioada derularii contractului, bursa EEX va inregistra preturi settlement mai mici decat pretul prevazut in contract, atunci pretul platit de achizitor aferent respectivei transe care urmeaza a fi transferata va fi pretul settlement al bursei EEX din ziua precedenta efectuarii transferului de certificate.

**Art. 3. Durata contractului.Termen de prestare.**

**3.1**. Durata de valabilitate a contractului este 30.04.2018.

**3.2.**Termenul de executare a contractului, respectiv termenul limită până la care întreaga cantitate de 1.300.000 EUA va fi intra în contul cumpărătorului, este de 30 de zile de la data perfectarii contractului. Contractul se consideră perfectat de la data semnării de către ambele părţi, respectiv de la data înregistrării de ieşire de la cumparator.

**3.3**. Transferul de certificate se va realiza numai dupa ce contractul intra in efectivitate, respectiv dupa constituirea garantiei de buna executie.

**3.4.** Orice decalare de termen solicitată de cumparator sau vanzator, se face pe baza unui act adiţional la contract.

**Art.4. Documentele contractului.**

Documentele contractului sunt:

1. Prezentul contract semnat de ambele părţi
2. Factura emisă de Vânzător aferenta fiecarei transe
3. Certificat de rezidenţă fiscală al Vânzătorului (în cazul tranzacţiilor intracomunitare şi extracomunitare);
4. Certificat de înregistrare în scopuri de TVA al Vânzătorului, respectiv Cumpărătorului;
5. alte anexe la contract.

***(Toate documentele vor fi traduse in limba română, de către un traducător autorizat).***

**Art. 5. Caracterul confidenţial al contractului.**

**5.1.** Părţile contractante vor trata drept confidenţiale acele informaţii în legătură cu prezentul contract primite de la cealaltă parte, pe cale scrisă, electronică sau orală, în special, dar fără a se limita la cele calificate expres ca fiind confidenţiale si cele obţinute în perioada de derulare a contractului.

**5.2.** În lipsa acordului celeilalte părţi, fiecare parte se obligă să păstreze confidenţiale informaţiile primite sau rezultate din contract şi în special se obligă să nu dezvăluie, prin orice modalitate, să nu acorde permisiunea sau să faciliteze terţilor, în special, dar fără a se limita la concurenţi de a accesa, copia, traduce, transmite, exploata sau modifica informaţiile confidenţiale şi să nu permită ajungerea acestor informaţii confidenţiale în domeniul public, din vina sa.

**5.3.** Dezvăluirea oricărei informaţii, faţă de persoanele implicate în îndeplinirea contractului, se va face cu caracter confidenţial si se va extinde, de la caz la caz, numai asupra acelor informaţii necesare persoanelor respective pentru îndeplinirea contractului.

**5.4.** O parte contractantă va fi exonerată de răspunderea pentru dezvăluirea de informaţii referitoare la contract dacă:

1. informaţia era cunoscuta părţii contractante înainte ca ea sa fi fost primită de la cealaltă parte contractantă, sau
2. informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau
3. partea contractantă a fost obligată în mod legal să dezvăluie informaţia.

**Art. 6 Garanţii.**

**6.1** *Părţile* se obligă una faţă de cealaltă să deţină, pe parcursul derulării contractului, toate autorizaţiile şi aprobările necesare fiecăreia pentru executarea obligaţiilor cuprinse în prezentul contract, conformându-se în acelaşi timp tuturor cerinţelor legale.

**6.2** Părţile garantează una celeilalte că prezentul contract reprezintă o obligaţie valabilă, opozabilă în justiţie, în termenii acestui contract.

**6.3** In scopul asigurării entităţii contractante de îndeplinirea cantitativă, calitativă şi în perioada convenită a contractului, se solicita constituirea unei garanţii de bună execuţie a contractului.

Cuantumul garantiei de buna executie este de 200.000 Euro, iar termenul limita pentru constituire este de maximum 5 zile lucratoare de la data perfectarii contractului.

Modalitati de constituire:

1. Scrisoare de garantie bancara in favoarea Electrocentrale Bucuresti SA, a carei valabilitate trebuie sa depaseasca cu 14 zile data limita de valabilitate a contractului
2. Ordin de plata in contul Electrocentrale Bucuresti SA : RO95RNCB0082044172740423 - cont Euro ; RO25 RNCB 0082 0441 7274 0422 - cont Lei.

(Echivalenta leu/euro se stabileste pe baza cursului BNR valabil la data efectuarii platii).

Restituirea garantiei de buna executie se va efectua in termen de maximum 14 zile de la data expirarii perioadei de valabilitate a contractului.

**6.4.** In cazul în care Vanzatorul nu prezintă dovada constituirii garanţiei de bună execuţie în termen de 5 zile lucratoare de la perfectarea contractului, Cumparatorul va considera contractul rezolvit de plin drept, cu notificare prealabilă.

**Art.7 Drepturi si obligaţii ale Părţilor.**

**7.1.** **Vânzătorul** se obliga sa constituie garantia de buna executie in termenul stabilit in prezentul contract.

**7.2.** **Vânzătorul** se obligă să transfere certificatele în contul **Cumpărătorului din Registrul Uniunii EUA-100-5010059-0-83**, intr-una sau mai multe transe, astfel incat in termenul contractual de la art.3.2 sa fie confirmata in cont intreaga cantitate de 1.300.000 certificate.

**7.3. Vânzătorul** se obligă sa emită o factură pentru numărul de certificate tip EUA transferate, la valoarea determinata pe baza pretului unitar stabilit la art. 2.3 sau 2.4 din prezentul contract, imediat după transferul certificatelor.

**7.4.** **Cumpărătorul** se obligă să vireze suma reprezentand pretul certificatelor transferate**,** dupa confirmarea acestora în contul de registru, în maxim 1 zi lucrătoare de la emiterea facturii, în contul bancar al vanzatorului.

**7.5.** Cumpărătorul, în termen de maxim 26 de ore de la transferul certificatelor in contul sau din Registrul Uniunii va confirma acest transfer catre vanzator.

**7.6** În cazul în care unele din certificatele tip EUA transferate de către **Vânzător** sunt respinse de Registrul Uniunii, **Vânzătorul** se obligă să înlocuiască întreaga cantitate de tip EUA respinse, în termen de maxim 1 zi lucrătoare de la data comunicării de către Cumpărător privind respingerea acestora.

**7.7.** În cazul în care unele din certificatele tip EUA transferate de către **Vânzător** si aflate in contul **cumparatorului** sunt respinse de Registrul Unic European la conformarea pentru anul 2017, **Vânzătorul** se obligă să înlocuiască întreaga cantitate de tip EUA respinse, în termen de maxim 1 zi lucrătoare de la data comunicării de către **Cumpărător** privind respingerea acestora.

**7.8.** Orice situaţie de natură tehnică (Registru Unic blocat din diverse motive sau risc dovedit de tranzacţionare, etc.) care poate duce la întârzierea transferurilor trebuie urgent adusă la cunoştinţă celeilalte părţi şi soluţionată imediat ce situaţia de natură tehnică a fost remediată. Aceasta va duce la decalarea termenelor de transfer în mod corespunzător, fără penalizarea părţilor.

**Art.8. Facturarea şi modalităţile de plată.**

**8.1.** Vânzătorul va emite factura conform art. 8.1.1 din prezentul contract.

**8.1.1.** Factura emisă de Vânzător către Cumpărător, pentru plata certificatelor, va include următoarele elemente:

**-** Plata în euro, factură emisă de Vânzător persoane juridice nerezidente în România:

Datele de identificare, inclusiv codul de înregistrare în scopuri de TVA, ale ambelor părţi;

Obiectul serviciului - Vânzare Certificate EUA;

Cantitate şi tip - Număr de certificate EUA vândute;

Preţ unitar - Preţ unitar pentru EUA în euro;

Suma – Cantitate de EUA vândute x preţul unitar in euro;

Precizări privind statutul TVA (ex.: taxare inversă).

Contul si banca atat pentru vanzator, cat si pentru cumparator.

Factura se va exprima în euro şi plata se va efectua în moneda euro.

**-** Plata în lei, factură emisă de Vânzător persoane juridice rezidente în România:

Datele de identificare, inclusiv codul de înregistrare în scopuri de TVA, ale ambelor părţi;

Obiectul serviciului - Vânzare Certificate EUA

Cantitate şi tip - Număr de certificate EUA vândute;

Preţ unitar - Preţ unitar pentru EUA în euro si echivalent in lei la cursul leu/euro al BNR din data emiterii facturii;

Suma – Cantitate de EUA vândute x preţul unitar, în euro si echivalent in lei la cursul leu/euro al BNR din data emiterii facturii;

Precizări privind statutul TVA (ex.: taxare inversă).

Contul si banca atat pentru vanzator, cat si pentru cumparator.

Factura se va exprima în euro si echivalent in lei la cursul leu/euro al BNR din data emiterii facturii. Plata se va efectua în lei.

**8.1.2.** In cazul în care **Vânzătorul** este persoană nerezidentă în România, va prezenta **Cumpărătorului,** odată cu incheierea contractului, certificatul de rezidenţă fiscală în original, eliberat de către autoritatea competentă din ţara sa de rezidenţă, precum şi după caz, o declaraţie pe proprie răspundere în care se indică îndeplinirea condiţiei de beneficiar, în situaţia aplicării legislaţiei Uniunii Europene, tradusă şi legalizată de organul autorizat din România. Impozitul pe venitul obţinut în România datorat de **Vânzător** va fi cel prevăzutîn Legea 227/2015 - Codul Fiscal, coroborat cu prevederile Convenţiei pentru evitarea dublei impuneri încheiată între România şi statul de rezidenţă al **Vânzătorului**.

În situaţia în care **Vânzătorul,** odată cu incheierea contractului, nu depune şi certificatul de rezidenţă fiscală, sau dacă nu există o convenţie pentru evitarea dublei impuneri încheiată între România şi statul de rezidenţă al **Vânzătorului,** din valoarea facturii, **Cumpărătorul** va reţine impozitul pe veniturile obţinute în România de nerezidenţi şi îl va vira la Bugetul de Stat, conform prevederilor Legii 227/2015 – Cod Fiscal, cu modificările şi completările ulterioare.

Fiecare parte îşi va suporta propriile cheltuieli aferente taxelor datorate pe teritoriul României, legate de prezentul contract.

**8.2.** Taxa pe valoarea adăugată va fi aplicată şi plătită în conformitate cu legislaţia română în vigoare, în funcţie de domiciliul fiscal al vânzătorului.

**8.3.** Obligaţiile Cumpărătorului se consideră îndeplinite în momentul în care Cumpărătorul îşi va fi îndeplinit obligaţiile prevăzute la art. 7.4.

**8.4**. Obligaţiile Vanzatorului se consideră îndeplinite în momentul în care Vanzatorul îşi va fi îndeplinit obligaţiile prevăzute la art. 7.2.

**8.5.** Vânzătorul şi Cumpărătorul au obligaţia de a comunica partenerului de contract orice modificare a numărului de cont sau a oricăror altor elemente care ar putea influenţa buna desfăşurare a operaţiunilor financiar - bancare între părţile contractante, în termen de maximum 3 zile de la eventuala lor modificare.

**Art.9. Transferul Proprietăţii.**

**9.1.** Părţile înţeleg că transferul dreptului de proprietate asupra creditelor se realizează în momentul care îndeplineşte cumulativ condiţiile intrării cantităţii de certificate EUA contractate în Contul de Registru al Cumpărătorului.

**Art. 10. Amendamente**

**10.1**. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care nu au putut fi prevăzute la data încheierii contractului si care nu sunt imputabile partilor.

**Art. 11. Penalitati, daune interese. Rezilierea contractului**

**11.1.** In cazul în care, din vina sa exclusivă, **Vanzatorul** nu reuşeşte să-şi îndeplinească obligatia de transfer integral a cantitatii de 1.300.000 EUA in termenul limită prevazut la art.3.2, atunci achizitorul are dreptul de a deduce din preţul contractului, penalităţi egale cu dobânda legala penalizatoare, raportate la valoarea contractului, pentru fiecare zi de întârziere.

**11.2.** In cazul in care unele din certificatele tip EUA transferate de către **Vânzător** nu sunt acceptate la Registrul Uniunii, sau sunt respinse la conformarea pentru anul 2017, iar **Vanzatorul** nu isi respectă obligatia prevazuta la art.7.6 si 7.7, **Cumparatorul** va retine garantia de buna executie pana la inlocuirea integrala a certificatelor neconforme.

**11.3**. Nerespectarea obligaţiilor asumate prin prezentul contract de către **Vanzator** dă dreptul **Cumparatorului** de a considera contractul de drept reziliat cu notificare prealabila şi de a retine garantia de buna executie in limita prejudiciului creat.

**11.4.** Garanţia de bună execuţie poate fi utilizată pentru plata penalităţilor prevăzute la art.11.1.

**11.5.** In cazul in care cuantumul garantiei de buna executie nu acopera prejudiciul produs in situatiile prevazute la art.11.1, 11.2 si 11.3, **Cumparatorul** va avea dreptul de a pretinde plata de daune-interese până la acoperirea prejudiciului produs, la valori demonstrabile cu documente.

**11.6.**  In cazul în care **Cumparatorul** nu onorează facturile in termenul scadent prevăzut la articolul 7.4 din contract, atunci este de drept în întârziere şi va plăti penalităţi egale cu dobânda legala penalizatoare, raportate la valoarea neonorata la plata a facturii fara TVA. Respectivele penalitati nu pot depăşi valoarea neonorata la plată a facturii.

**11.7.** In cazul nerespectării de catre **Vanzator** a obligatiei prevazute la art.6.3, si totodata**Cumparatorul** notifica **Vanzatorul** cu privire la incetarea de drept a contractului,atunci **Cumparatorul va retine garantia de participare si va fi**  indreptatit sa solicite **Vanzatorului** daune interese pana la acoperirea prejudiciului produs ca urmare a incetarii contractului.

**Art.12. Soluţionarea litigiilor**

**12.1.** Vânzătorul si Cumpărătorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**12.2.** Dacă, după 15 zile de la începerea acestor tratative neoficiale, Vânzătorul si Cumpărătorul nu reuşesc sa rezolve în mod amiabil o divergenţă contractuală, litigiul va fi de competenţa instanţelor de judecată de pe raza teritorială a Cumpărătorului.

**Art. 13. Forţa majoră**

**13.1**. Părţile sunt exonerate de orice răspundere pentru neîndeplinirea parţială sau totală a obligaţiilor ce decurg din acest contract, dacă acesta este rezultatul acţiunii forţei majore.

**Art. 14. Limba care guvernează contractul**

**14.1.** Limba care guvernează contractul este limba română.

**14.2.** Prezentul contract, documentele aferente acestuia, precum şi orice comunicare între părţi, referitoare.

la prezentul contract, trebuie să fie formulate în limba română.

**14.3.** Documentele referitoare la prezentul contract emise în altă limbă decât limba română vor fi însoţite de traducerea legalizată a documentului, de către un traducător autorizat.

**Art.15. Comunicări**

**15.1.** Orice comunicare între părţi, referitoare la îndeplinirea prezentului contract, trebuie să fie transmisă în scris prin fax sau e-mail, cu semnături autorizate.

**15.2.** Orice document scris transmis prin fax sau e-mail, cu semnături autorizate,trebuie înregistrat atât în momentul transmiterii cât şi în momentul primirii.

**Art. 16. Legea aplicabilă contractului**

Contractul va fi interpretat conform legilor din România.

**Art. 17. Prevederi finale**

**17.1.** Prevederile contractuale referitoare la acelaşi aspect dar tratate în cuprinsul unor articole distincte din contract, vor fi complet definite prin cumularea prevederilor respectivelor articole.

**17.2.** Părţile contractante au obligaţia de a numi şi de a-şi comunica reciproc, în cel mai scurt timp de la semnarea contractului, numele persoanelor specializate/responsabile de contract, pentru a facilita o bună derulare si rezolvare în timp util, a tuturor problemelor impuse în derularea contractului.

**17.3.** Orice schimbare de adresă a uneia din părţile contractante va fi comunicată in termen de maxim 24 ore partenerului de contract.

**17.4.** Contractul a fost încheiat în data de ……………….., în 2(două) exemplare identice din care unul la **Cumpărător** şi unul la **Vânzător** .

CUMPARATOR, VANZATOR,

**Societatea Electrocentrale Bucureşti S.A**

societate in insolventa, in insolvency, en procedure collective

Administrator Special

Claudiu-Ionuţ CREŢU-SÂRBU

ADMINISTRATOR JUDICIAR

KPMG Restructuring SPRL

Speranţa MUNTEANU

Director General Adjunct,

Laurentiu Dan TUDOR

Director Financiar-Comercial,

Marcel VÎLCĂ

Viza CFP,

Director Control si Securitate

Alexandru DEACONU

Director Juridic si Achizitii,

Mihai VOLF

Serviciul Juridic, Serviciul Achiziţii,

Mioara MISLOSCHI Ioana UNTILĂ

Serviciul Mediu si SSM Birou Contracte

Camelia DIACONU Roxana KEDEI